NaiveNeuron/SloPal huggingface dataset:
Sulík, Richard, predseda NR SR (2011-04-05):
Pán poslanec Bublavý.
Vaľová, Jana, poslankyňa NR SR (2016-09-12):
Áno. Ďakujem veľmi pekne. Pani kolegyňa, hovorili ste o tom, že vlastne nepotrebujeme v rokovacom poriadku, aby sme vedeli spočítať počet poslancov a či je to kvôli tomu, že vlastne aký je spôsob, áno, aký je spôsob poslancov, ktorí sú v sále. Chcela by som vám povedať, že by som to určite privítala nielen v zmene zákona, ale aj v zmene zákona pre mestá a obce, pretože takéto precedensy, sa bežne stretávame v praxi, ako tu urobila pani Nicholsonová. A u mňa v meste sa stalo, ja stále čerpám zo svojich skúseností, keď prokurátor podal protest, keď mesto Humenné zrušilo hazardné hry, tak samozrejme, že počítalo sa počet poslancov, ktorí hlasovali, keďže išlo o jeden hlas, rôznym spôsobom. Takže prokurátor neprihliadal na to, koľko bolo poslancov v sále, neprihliadal na to, ktorí poslanci hlasovali, ale povedal, že ráno sa v listine zapísal nadpoloviční počet poslancov. Čiže stačila aj zápisnica ráno, ako tu je podpísaný a pán prokurátor povedal, že toľko ich bolo podpísaných, toľko hlasovalo. Viete, to sú vážne veci. Kto nerobí s týmito vecami v praxi, nevie si ani predstaviť, čo to spôsobuje v mestách a obciach a preto si myslím, že ani obce nemôžu VZN-kom toto upraviť, pretože by išli nad rámec zákona. A čo sa týka, že ste ma tu tak trošku školácky zjazdil ako pani učiteľka, že ako vy spočítavate hlasy, alebo čo robíte, že je jasné, že keď poslanec si požiada. Áno, v meste Humenné si požiadala poslankyňa autom, že chce ísť na pešiu zónu z vašej strany. Vôbec tam nebola, vytiahla transparenty proti Kaliňákovi, nerobila žiaden prieskum a ťahala podpisy, bez toho, aby oznámila, čo tam ide robiť. Áno, samozrejme, ja vám to donesiem, ako požiadala, bola to akcia vašej poslankyne, že má pojazdné auto a chce rozprávať s občanmi. Pritom si myslím, že tam ani vôbec nebola, čo mi hlásili, lebo ja som vtedy nebola doma, len mi volali občania, že tam deti vyťahovali transparenty a chodili pomedzi ľudí, aby sa podpisovali proti Kaliňákovi. Tak prosím vás pekne, nekážte tu, aké sú... (Prerušenie vystúpenia časomerom.)
Števulová, Zuzana, poslankyňa NR SR (2024-01-09):
Ďakujem za slovo a, pán Tankó, ďakujem vám za tú boxerskú analógiu. Naozaj si myslím, že je veľmi dôležité používať aj takéto príklady, aby tomu, čo sa tu deje, naozaj bežní ľudia porozumeli. A áno, tak ako ste povedali, keď sme tu mali časy bývalého špeciálneho prokurátora Kováčika, nevyšetrovalo sa zhola nič a vieme, ako to vyzeralo. Vláde SMER-u, vtedajším vládam SMER-u to vôbec neprekážalo a neprekážalo im vtedy, ani keď to už nevydržal ani generálny prokurátor Čižnár, ktorý vlastne špeciálnemu prokurátorovi Kováčikovi prikázal, aby zverejnil vlastne údaje o počte prípadov, ktoré dozoroval a kde podal obžalobu, čo dovtedy vlastne nechcel spraviť. Teraz však konflikt medzi generálnym prokurátorom a špeciálnym prokurátorom je zrazu dôvodom na rušenie Úradu špeciálnej prokuratúry a nakoniec, keď tu dnes doobeda stál pán minister spravodlivosti Susko, tak z toho veľmi jasne vyplynulo, že problémom tejto vlády je jednak inštitúcia a jej úspešnosť a jednak osoba Daniela Lipšica ako špeciálneho prokurátora ako človeka, ktorý dal a rozviazal špeciálnym prokurátorom ruky a vlastne stíha tých ľudí, ktorí majú byť stíhaní. Je to viac ako jasné a žiadne ostatné odôvodnenia, ktorými sa tu snažia zakrývať tento svoj hlavný cieľ, neobstoja a som veľmi rada, že ste to veľmi jasne a zrozumiteľne ľuďom vysvetlili. Ďakujem.
Sulík, Richard, predseda NR SR (2011-04-05):
115. Prosím, hlasujte teraz o zákone ako o celku. (Hlasovanie.) Zo 150 prítomných poslancov hlasovalo 81 za, 59 proti, 10 sa zdržalo. Schválili sme vládny návrh zákona o zrušení Protidrogového fondu. Pokračujeme hlasovaním v druhom čítaní o návrhu poslankyne Kataríne Cibulkovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení zákona č. 580/2004 Z. z. o zdravotnom poistení , tlač 226. Spoločným spravodajcom je člen výboru pre zdravotníctvo poslanec Markovič. Prosím, uveďte hlasovanie.
Vašečka, Richard, poslanec NR SR (2020-03-20):
Sľubujem. (Potlesk.)
Glváč, Martin, podpredseda NR SR (2016-06-17):
S faktickými traja páni poslanci, ukončujem možnosť sa prihlásiť s faktickými. Nech sa páči, pán poslanec Mihál.
Laššáková, Jana, podpredsedníčka NR SR (2014-03-20):
Pán poslanec Krajcer.
Danko, Andrej, podpredseda NR SR (2024-01-16):
Poslanec Krúpa.
Figeľ, Ján, podpredseda NR SR (2013-09-11):
Nech sa páči, Maroš Kondrót.
Laššáková, Jana, podpredsedníčka NR SR (2012-11-29):
Pán poslanec Viskupič. Nech sa páči.
Hrušovský, Pavol, predseda NR SR (2011-11-30):
Hlasujeme, páni poslanci, o návrhu, ktorým vyslovíme súhlas, aby sme o návrhoch pozmeňovacích, ktoré boli podané pred necelou hodinou, mohli rokovať. (Hlasovanie.) 143 prítomných,136 za návrh, 1 proti, 5 sa zdržalo, 1 nehlasoval. Schválili sme návrh. Môžete pokračovať.
Žiga, Peter, podpredseda NR SR (2024-09-10):
Ďakujem pekne, prosím, aby ste zaujali miesto pre spravodajcov. Otváram týmto rozpravu, konštatujem, že som dostal jednu písomnú prihlášku za klub Progresívneho Slovenska. Pán poslanec Spišiak, nech sa páči.
Vašečka, Richard, poslanec NR SR (2020-04-22):
Ďakujem, pán predsedajúci, za slovo. Vážené kolegyne, kolegovia, pán minister, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov o výsledku prerokovania vládneho návrhu zákona. Národná rada Slovenskej republiky uznesením z 20. apríla 2020 č. 82 sa uzniesla prerokovať vládny návrh zákona, ktorým sa mení a dopĺňa zákon č. 131/2002 Z. z. o vysokých školách (tlač 61) v druhom čítaní a prideliť ho týmto výborom: ústavnoprávnemu výboru, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o vládnom návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K vládnemu návrhu zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 17 z 21. apríla 2020, Výbor Národnej rady Slovenskej republiky pre financie a rozpočet v uznesení č. 17 z 21. apríla 2020 a Výbor Národnej rady Slovenskej republiky pre verejnú správu a regionálny rozvoj v uznesení č. 10 z 21. apríla 2020 a zhodne odporúčajú vládny návrh zákona schváliť. Výbor Národnej rady Slovenskej republiky pre vzdelávanie, vedu, mládež a šport v uznesení č. 10 z 21. apríla 2020 odporúča vládny návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o pozmeňujúcich a doplňujúcich návrhoch uvedených pod bodmi 1 až 6 spoločne s odporúčaním schváliť. Gestorský výbor na základe stanovísk výborov odporúča Národnej rade Slovenskej republiky vládny návrh zákona (tlač 61) schváliť. Predmetná spoločná správa výborov (tlač 61a) bola schválená uznesením Výboru Národnej rady Slovenskej republiky pre vzdelávanie, vedu, mládež a šport, teda gestorským výborom, z 21. apríla 2020 č. 12. Týmto uznesením ma výbor poveril, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Paška, Pavol, predseda NR SR (2013-06-26):
Poprosím, do záznamu. Vyhlasujem prestávku do 17.40 a budeme pokračovať v rokovaní. (Prestávka.) (Po prestávke.)
T. Cabaj, podpredseda NR SR: (2009-06-26):
A slovo má pani poslankyňa Tóthová. Pripraví sa Ján Senko.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 130 poslancov, za 127, zdržali sa 2, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Laššáková Jana, podpredsedníčka NR SR (2014-02-07):
Viete čo, pán poslanec,
Glváč, Martin, podpredseda NR SR (2017-03-29):
Pán poslanec Viskupič.
Šimko, Jozef, poslanec NR SR (2020-04-07):
Ďakujem pekne. Vážený pán Ňarjaš, ja mám taký pocit, že vy tu neobhajujete občanov Slovenskej republiky, ale obhajujete aj tu banky. Však už, preboha, pochopte jednu vec. Na deväť mesiacov v podstate dáme odklad splátok za úvery. A prečo my nemôžme v podstate za tých mesiacov zrušiť aj úrokové sadzby? Vy hovoríte v danom prípade, že napríklad čo to je. To neni veľa pre toho občana, je to iba sto eur. Ale ja si buchnem teraz na brucho povedzme, len hovorme o tom, že stotisíc občanov má úver. Tak stotisíc krát desať, páni a dámy, to je 10 mil. eur. A tie eurá mohli ostať vo vreckách občanov Slovenskej republiky. A čo to nechápete? Skutočne mám pocit, ako keby ste koaliční poslanci tu obhajovali jednoznačne banky, ktoré v podstate pôsobia v rámci v Slovenskej republike. Ďakujem pekne.
Lajčák, Miroslav, podpredseda vlády a minister zahraničných vecí a európskych záležitostí SR (2013-05-16):
Jednu vetu, ak môžem, pani predsedajúca.
Kollár, Boris, predseda NR SR (2021-12-10):
Prosím, prezentujme sa a hlasujme. (Hlasovanie.) Prítomných 89 poslancov, za 84, proti 1, zdržali sa 4. Uvedený návrh sme schválili.
Kyselica, Lukáš, poslanec NR SR (2022-10-26):
Ďakujem, pán predsedajúci. Vážený pán minister, poslankyne, poslanci, v súlade so zákonom o rokovacom poriadku som bol určený za spravodajcu k uvedenému návrhu zákona pod tlačou 1207. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet, osobitný kontrolný výbor na kontrolu činnosti Vojenského spravodajstva a výbor pre obranu a bezpečnosť. Za gestorský výbor navrhujem výbor pre obranu a bezpečnosť. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2015-01-29):
Ďakujem pekne, pán minister. Poprosím vás, zaujmite miesto určené pre navrhovateľov. A teraz dávam slovo členovi výboru pre sociálne veci poslancovi Viliamovi Jasaňovi, aby informoval Národnú radu o výsledku rokovania návrhu vlády vo výbore. Nech sa páči, pán spravodajca, máte slovo.
Remišová, Veronika, poslankyňa NR SR (2018-05-17):
Keď ste hovorili, pani ministerka, že nie je možné to posudzovať podľa fotografie, ja sa teda pýtam na ten kontext. Ako teda táto fotografia vznikla, keď na jednej fotografii vidíme spolu človeka, ktorý má údajné väzby na nitrianske podsvetie a je odsúdený za vydieranie a vedľa neho sa teda usmieva a chytajú sa za plecia člen elitnej jednotky NAKA. Tak teda, aký je kontext, v akom takáto fotografia môže vzniknúť? A či je podľa teda vás normálne, že sa takto spolu fotia ľudia s údajnými väzbami na podsvetie a členovia elitných policajných jednotiek.
Viskupič, Marián, poslanec NR SR (2020-05-12):
Ďakujem, pán predsedajúci, za slovo. Takže ako už bolo spomenuté, zvolávam zasadnutie výboru pre financie a rozpočet, miestnosť č. 31 o 15.45 hod. Ďakujem pekne.
M. Hort, podpredseda NR SR: (2008-02-13):
(Prestávka.) (Po prestávke.)
P. Hrušovský, predseda NR SR: (2002-10-15):
V. Tkáč, poslanec: Ďakujem pekne. Zvolávam ustanovujúcu schôdzu Výboru Národnej rady pre sociálne veci a bývanie a zároveň pozývam novozvolených členov na tretiu čašu vína o 20.00 hodine v miestnosti č. 245, 2. poschodie.
Szőllős, Ján, poslanec NR SR (2022-10-19):
Vážené panie poslankyne, vážení páni poslanci, vážení prítomní, predseda Národnej rady rozhodnutím č. 1328 zo 17. októbra 2022 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (tlač 1272), na prerokovanie výboru pre pôdohospodárstvo a životné prostredie v termíne do začiatku rokovania schôdze Národnej rady o tomto návrhu. Výbor pre pôdohospodárstvo a životné prostredie predložený návrh vlády na skrátené legislatívne konanie prerokoval na svojej 98. schôdzi a uznesením č. 267 zo dňa 17. októbra 2022 odporučil Národnej rade schváliť návrh vlády na skrátené legislatívne konanie o predmetnom vládnom návrhu zákona. Pán predsedajúci, skončil som, otvorte, prosím, rozpravu.
Šofranko, Mária, poslankyňa NR SR (2021-06-17):
Keďže sme rozhodli, že návrh zákona prerokujeme v druhom čítaní, prosím, dajte hlasovať o tom, že návrh zákona bude pridelený na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem v súlade s rozhodnutím predsedu Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 13. septembra 2021 a v gestorskom výbore do 14. septembra 2021. Prosím, dajte o tom hlasovať, pán predsedajúci.
Záborská, Anna, poslankyňa NR SR (2021-11-05):
Ďakujem pekne, pán predseda. Vážené kolegyne a kolegovia, vážení poslanci a poslankyne, v druhom čítaní sa uchádzam o vašu podporu pre zákon skupiny poslancov o pomoci tehotným ženám. Od prvého čítania boli viaceré diskusie, pripravené viaceré pozmeňovacie návrhy a preto vítam každú, každý príspevok, ktorý v tejto diskusii zaznie. Pán predseda, skončila som úvodné slovo a do rozpravy sa hlásim ako prvá. Ďakujem pekne.
Glváč, Martin, podpredseda NR SR (2017-12-05):
Ďakujem. Posledný v rozprave, pán poslanec Číž, nech sa páči.
Blanár, Juraj, podpredseda NR SR (2021-06-25):
Pán poslanec Milan Mazurek, ďalší s faktickou poznámkou.
Fico, Robert, podpredseda NR SR (2011-02-11):
Ďakujem pekne. Ja som si naozaj nevšimol, keď som komentoval pozmeňujúci návrh pána poslanca Mateja, zostavu poslancov, ktorí podpísali tento návrh. A keď sa pozriem naozaj na mená, ktoré sú pod návrhom, vyvoláva to oprávnené podozrenie, že ide o veľkú politickú dohodu, z ktorej bude niekto profitovať. Vidím tu tri dôležité mená, pokiaľ ide o vedenie parlamentu, nie je tam pán podpredseda Hrušovský, ale je tam pán podpredseda Hort, pán podpredseda Bugár a pán predseda Sulík. Pána predsedu Sulíka nebudem komentovať, lebo to nemá žiadny význam. Ale chcem sa obrátiť na dvoch ľudí, ktorí sú v Národnej rade Slovenskej republiky, čo si pamätám ja, asi od roku 1990, možno 1992, aj v prípade pána Horta, aj pána Bugára. Páni podpredsedovia, nerušte zaužívané tradície, nerobte takýto politický biznis pred očami nás všetkých. Nelikvidujte predsedu Úradu pre verejné obstarávanie len preto, lebo vám nevyhovuje. Ak by tento návrh podpísali radoví členovia poslaneckých klubov, chápal by som to ako nejakú iniciatívu, pretože chceli naplniť politickú ambíciu niekoho. Ale ak ste podpísali tento návrh na najvyššej politickej úrovni, na úrovni podpredsedov a predsedu Národnej rady Slovenskej republiky, musíme za tým vidieť jasný politický obchod. Iba by bolo dobré vedieť, kto z neho bude profitovať. Kto bude navrhovať toho nezávislého, netransparentného a medzinárodnou súťažou vybraného predsedu Úradu pre verejné obstarávanie? Ja si myslím, že to bude strana MOST – HÍD, ale nechcem to v tomto okamihu predbiehať. Čiže chcem len poprosiť obidvoch podpredsedov, nerušte tradície, ktoré boli v tomto parlamente zaužívané za posledné roky.
Podmanický, Ján, poslanec NR SR (2015-11-11):
Nechajte ma, pán predseda, dohovoriť. (Reakcie z pléna.) Pán Galko, nevykrikujte, správajte sa troška slušne. Pán poslanec Mihál priamo v rozprave potvrdil, že tieto dva návrhy sú v rozpore, preto...
Hrnčiar, Andrej, podpredseda NR SR (2017-09-07):
Pani poslankyňa Kiššová.
Budaj, Ján, poslanec NR SR (2019-05-09):
Navrhujem, aby na 45. schôdzi nasledovalo hlasovanie po každom ukončenom rokovaní o jednotlivých bodoch programu. Návrh odôvodňujem tým, že opätovne sa vedenie parlamentu chystá odkladať hlasovania dokonca aj z toho dňa, kedy sú predmetné veci rokované. Dokladom toho je napokon aj dnešok, kedy nemá byť o 17. hodine hlasovanie.
Kollár, Boris, predseda NR SR (2021-05-12):
Vážené pani poslankyne, vážení páni poslanci, chcem vás informovať, že minister financií písomne požiadal o preloženie vládneho návrhu novely ústavného zákona č. 493/2011 Z. z. o rozpočtovej zodpovednosti (tlač 265) v druhom čítaní, bod 52 programu, na ďalšiu riadnu schôdzu. Preto v mene štyroch poslaneckých klubov – za OĽANO, SME RODINA, SaS a ZA ĽUDÍ – podávam návrh na vypustenie tohto bodu programu z 28. schôdze s tým, že uvedený návrh bude zaradený do návrhu programu schôdze Národnej rady so začiatkom od 15. júna 2021. Je, prosím, všeobecný súhlas? (Reakcie z pléna.) Ďaku... Prosím, kolegovia, utíšime sa, ešte raz sa pýtam. Je všeobecný súhlas? (Súhlasná reakcia pléna.) Áno. Ďakujem, odsúhlasili sme. Pokračujeme v prerušenom rokovaní v druhom čítaní o návrhu skupiny poslancov na vydanie zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy, tlač 451, bod 54 schváleného programu. Prosím spoločnú spravodajkyňu z výboru pre financie a rozpočet poslankyňu Annu Miernu, aby uvádzala hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 451.)
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 338 druhého pozmeňujúceho návrhu pána poslanca Galka. (Hlasovanie.) Prítomných 125 poslancov, za 13, proti 76, zdržalo sa 33, nehlasovali 3. Návrh sme neschválili.
Kažimír, Peter, podpredseda vlády a minister financií SR (2012-10-18):
Každý, kto sa cíti poškodený nebankovými subjektmi či už z minulosti alebo dnes, sa má právo obrátiť na slovenský súd, keď nie na slovenský súd, tak na európsky súd a na európske inštancie. A kľúčovou v tejto situácii nie je ani situácia v rozpočte, ale kľúčovým je stanoviť naozaj skutočný nárok konkrétnych osôb, pretože ak si zoberieme nebankové subjekty, minulosť, tak vidno z tohto pohľadu, že kde sa naozaj stala krivda ľuďom s tým, že došli o peniaze, bola to v skutočnosti naozaj pyramídová hra. A je, samozrejme, veľmi dôležité a veľmi záleží na tom, v akom čase ste do pyramídovej hry vstúpili. Čiže sú ľudia, ktorí do nej vstúpili na začiatku, niečo otočili, získali, na konci niečo stratili, sú ľudia, ktorí mali smolu a vstúpili do nej na konci a prišli o všetko, čo tam vložili. Preto hovorím, že jednu skrivodlivosť nie je možné riešiť ďalšou skrivodlivosťou, pretože prvá vláda Roberta Fica sa naozaj zaoberala vzorcom, formulou, akým spôsobom toto riešiť. Riešil to rezort financií, rezort spravodlivosti. A nedošli sme k férovému riešeniu, pretože prebiehajú konkurzy, pretože je otázka oprávnenosti nárokov v konkurzoch, pretože je posledne mediálna informácia, že nie je možné zistiť vlastne adresy, čísla účtov, komu zaplatiť z konkurzov nejakú časť, aj keď malú, že sa nedá dostať ku konkrétnym klientom. Toto je proste komplex vecí. A v tomto prípade hovoríme o desiatkach tisícoch ľudí a poškodených, ak to tak chcete hovoriť. Ja priznávam slová „poškodení klienti“, ale kľúčové z tohto pohľadu, a ja to môžem iba odporučiť každému jednému, ktorý sa cíti byť poškodený štátom alebo nejakým subjektom, je obrátiť sa na súd, aby súd uznal príslušné nároky. To je asi z môjho pohľadu kľúčový odkaz. To, že peňazí v rozpočte nie je dosť, to, že riešenie jedného problému na úkor iného problému dnes by bolo istou formou skrivodlivosti, je tiež pravdou. Platí to pre mňa alebo pre toho, kto by tu stál ako akýkoľvek minister financií v dnešnej situácii, ak niekomu má dať, niekomu inému musí zobrať. Ďakujem.
P. Paška, predseda NR SR: (2008-02-05):
Ešte raz, vás poprosím, pán spravodajca.
Fitz, Peter, poslanec NR SR (2015-09-23):
Pani predsedajúca, teraz dajte hlasovať o bodoch zo spoločnej správy, pričom pán poslanec Novotný požiadal, aby sa o každom bode spoločnej správy hlasovalo osobitne.
Šuca, Peter, poslanec NR SR (2011-04-01):
Ďakujem pekne za slovo, pán predsedajúci. Ani Prozreteľnosť nechcela, aby som zrejme vystúpil, keď ten mikrofón nefunguje, ale pokúsim sa byť pragmatický a krátky. Pán kolega Matovič, niet k čomu reagovať, k tomu, čo ste povedali, pretože ja som presvedčený, že kolegovia zo strany SMER – sociálna demokracia presne rozobrali, prečo ten zákon nie, kde sú chyby, absolútne presne popísali, prečo zaň my hlasovať nebudeme. Ja som rád, že ste verejne povedali, že za tento zákon hlasovať nebudete. Ale postrehol som vo vývoji vašej osobnosti jednu zásadnú vec: pomalinky sa meníte z komika v Národnej rade na dramatického herca a vy veľmi dobre viete, že pútate pozornosť všetkých médií a robíte to preto tak, ako to robíte, aby ste boli vždy na obrazovke. V tom vašom diskusnom príspevku ste povedali, že viete si predstaviť malebnú obec v podtatranskom regióne, kde sa otáčajú vrany. Verte mi, pán poslanec, že v tom podtatranskom regióne je strašne veľa malebných obcí, ale nie je ani jedna, kde sa otáčajú vrany, takže nabudúce buďte taký láskavý, skúste použiť slovné spojenie, že viete si predstaviť malebnú obec v trnavskom regióne, kde sa tie vrany otáčajú. Ďakujem pekne. (Potlesk.)
B. Bugár, podpredseda NR SR: (2004-12-02):
K. Džupa, poslanec: Ďakujem. Pán podpredseda Národnej rady aj pani poslankyňa, vlastne tam sa týkala môjho vystúpenia, mojej osoby len jedna poznámka pani poslankyne, ostatné bolo nasmerované k tým zákonom, ktoré prerokúvame. Dali ste otázku, či moje vystúpenie je prejavom ústretovosti. Ja si vám dovolím, pani poslankyňa, povedať, že môj dojem je alebo moje presvedčenie je, že bolo prejavom zrelosti politickej, osobnostnej aj odbornej a to mi umožňuje vystupovať tak, ako som vystúpil. Ďakujem pekne. (Potlesk.)
P. Paška, predseda NR SR: (2009-04-28):
(Hlasovanie.) 131 prítomných, 79 za, 1 proti, 51 sa zdržalo. Tieto body sme schválili.
Laššáková, Jana, podpredsedníčka NR SR (2015-12-11):
Nech sa páči, pán poslanec Zajac.
Laurenčík, Milan, podpredseda NR SR (2021-11-10):
Na faktickú poznámku bude teraz reagovať pán poslanec Marián Kéry, nech sa páči.
Hrnčiar, Andrej, podpredseda NR SR (2019-02-12):
Ďakujem. Vyhlasujem všeobecnú rozpravu za skončenú a prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Miroslava Beblavého a Simony Petrík na vydanie zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1275, návrh na jeho pridelenie na prerokovanie výborom je v rozhodnutí č. 1343. Dávam slovo poslankyni Simone Petrík, aby návrh zákona uviedla.
Hrnčiar, Andrej, podpredseda NR SR (2016-09-08):
Ďakujem. Ďakujem. Dávam slovo spoločnému spravodajcovi z ústavnoprávneho výboru poslancovi Petrovi Kresákovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Blanár, Juraj, podpredseda NR SR (2021-03-31):
Poprosím pokoj v rokovacej sále. Pani poslankyňa, máte slovo.
Huba, Mikuláš, poslanec NR SR (2013-03-12):
Ďakujem za slovo. Veľmi oceňujem vystúpenie pána kolegu Mičovského, hovoril mi z duše a akýmikoľvek komentármi a doplnkami k tomu, čo povedal, by som len znížil ľudský a umelecký dojem z jeho vystúpenia. Ale prihlásil som o slovo aj z iného dôvodu, a to preto, aby som pripomenul to, čo voľakedy na IV. zjazde Československých spisovateľov povedal Ludvík Vaculík: „Moc korumpuje.“ A ako som sa práve tu od kolegu Šebeja dozvedal, úplným prapôvodcom tohto bonmotu je lord Acton, ktorý k tomu ešte dodal: „A absolútna moc korumpuje absolútne.“ Je dôležité si to pripomínať práve v týchto chvíľach rok po voľbách, kedy takmer absolútnu moc získala opäť po 23 rokoch jedna politická garnitúra a mala by si to pripomínať ona sama, pozerajúc sa do zrkadla, a mali by sme si to pripomínať my všetci ostatní. A ten dôvod a ten kontext a ten súvis s dnešným rokovaním je ten, že slovenský prezident nie je jediný vysoký ústavný činiteľ v tomto štáte, ktorý má problém s výkladom a výkonom svojich ústavných právomocí. Lákadlo prekračovania zverených ústavných kompetencií v opojení mocou je stále väčšou hrozbou pre našu spoločnosť. Ďakujem.
Matejička, Vladimír, poslanec NR SR (2019-11-27):
Ďakujem za slovo, pán predsedajúci. Národná rada uznesením č. 2169 z 22. októbra 2019 pridelila návrh poslankyne Národnej rady Slovenskej republiky Evy Antošovej na vydanie zákona, ktorým sa (ruch v sále a zaznievanie gongu) dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 1703) na prerokovanie týmto výborom: ústavnoprávnemu výboru, výboru pre pôdohospodárstvo a životné prostredie a výboru pre zdravotníctvo. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor uznesením č. 790 z 19. novembra 2019 s poslaneckým návrhom zákona súhlasil a odporučil ho Národnej rade schváliť. Výbor pre pôdohospodárstvo a životné prostredie neprijal platné uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbory pre... Výbor pre zdravotníctvo návrh poslankyne Evy Antošovej neprerokoval z dôvodu neúčasti predkladateľky. Z uznesení výborov Národnej rady uvedených v bode III informácie nevyplývajú žiadne pozmeňujúce a doplňujúce návrhy. Gestorský výbor prerokoval návrh spoločnej správy o prerokovaní predmetného poslaneckého návrhu, avšak výbor neprijal platné uznesenie v zmysle § 52 ods. 4 zákona o rokovacom poriadku. Výbor ma určil uznesením č. 323 z 9. októbra 2019 v súlade s § 80 zákona o rokovacom poriadku za spoločného spravodajcu, ktorý predkladá predmetné informácie a bude predkladať návrh na ďalší postup. Pán predsedajúci, otvorte, prosím, rozpravu.
Laurenčík, Milan, podpredseda NR SR (2020-07-24):
S reakciou pán minister obrany Jaroslav Naď, nech sa páči. (Reakcie z pléna.) Reaguje na faktické.
P. Hrušovský, predseda NR SR: (2004-05-26):
(Hlasovanie.) 143 prítomných, 126 za návrh, 16 sa zdržalo, 1 nehlasoval. Návrh sme schválili. Ďalší návrh. M. Abelovský, poslanec: Potom s pozmeňujúcim návrhom vystúpil dnes pán poslanec Minárik. Ide o upresňujúci a doplňujúci  pozmeňujúci návrh k návrhu pána poslanca Šimka.
Krajniak, Milan, poslanec NR SR (2016-10-12):
Pán poslanec Baránik, samozrejme, že rozdiel medzi marihuanou a konzumáciou bežných tabakových výrobkov je v tom, že konzument bežných tabakových výrobkov sa nestane agresívnym, alebo nazval by som to, zhúleným a pod týmto vplyvom vie robiť všelijaké divné veci. A okrem toho, to nie je v našom štáte trestné. Naopak, štát z toho vyberá daň. To znamená, pokiaľ je to takto, pokiaľ fajčenie nie je v našej krajine zakázané, tak je legitímne hovoriť o tom, že či má byť zdanené, nemá byť zdanené a najmä, či to má byť rôznymi spôsobmi šikanovaná skupina 33 % občanov. Ja súhlasím s tým, že žiaden fajčiar nemá právo obmedzovať žiadneho nefajčiara. Ale prepáčte, pokiaľ ja vo svojej kaviarni alebo v reštaurácii, ktorá je uzavretá, si zapálim, prečo by mi mal štát do toho kecať, keď tam žiadny nefajčiar nie je. To je prvá vec. Druhá vec, viete, ja mám pocit, že už príliš dlho sa tu hráme tú hru na to, že 33 % občanov tohto štátu sú nejakí občania druhej kategórie, ktorí by sa mali za niečo hanbiť. My nerobíme nič nelegálne. Naopak, odvádzame z našej, z našich rodinných rozpočtov značnú časť peňazí v prospech tohto štátu. Myslím si, že je úplne legitímne, ak sa vyjadrujeme k tomu, či to považujeme za veľa, málo a akým spôsobom si prajeme, aby sa tieto peniaze použili. Myslím si, že človek, ktorý fajčí, robí legálnu činnosť a je rovnakým občanom tohto štátu ako ktokoľvek iný a má právo vyjadrovať svoje názory a hájiť svoje práva.
Šimečka, Michal, podpredseda NR SR (2024-06-13):
Ďakujem pekne. Pán poslanec Kalivoda, nech sa páči.
V. Veteška, podpredseda NR SR: (2007-03-23):
Panie poslankyne, páni poslanci teraz budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 564/1992 Zb. o spôsobe vykonania referenda v znení neskorších predpisov a zákon č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. (tlač č. 176). Teraz prosím podpredsedu vlády a ministra vnútra Slovenskej republiky pána Kaliňáka, aby zaujal miesto určené pre navrhovateľov a predsedu ústavnoprávneho výboru pána poslanca Mamojku, aby zaujal miesto určené pre spravodajcov. Do rozpravy je ešte písomne prihlásený posledný v poradí poslanec Jozef Rydlo, ktorému odovzdávam slovo. Pán poslanec Rydlo, máte slovo. Nech sa páči.
Blanár, Juraj, podpredseda NR SR (2021-12-07):
Sedem faktických poznámok na vaše vystúpenie, pán poslanec. Ako prvý pán poslanec Mazurek, nech sa páči.
Sopko, Miroslav, poslanec NR SR (2017-09-11):
Ďakujem za slovo, pán predsedajúci. No mohol by som o tom hovoriť podstatne dlhšie, pretože aj v súčasnosti mnohí zriaďovatelia majú konkrétne podnety na stole. Prídu za nimi učitelia, hovoria im o svojich problémoch a dostanú odpoveď štýlu: veď ono raz bude svietiť slnko. Takým spôsobom komunikovať s ľuďmi, ktorí sú pod permanentným tlakom, je podľa mňa neprijateľné. Ako som povedal, nepaušalizujem, nehádžem všetkých do jedného vreca. Myslím si, že i zriaďovatelia veľmi dobre poznajú tých svojich kolegov, ktorí by mali konať a nekonajú. Mali by sme spoločne tlačiť na to, aby sa tu dala vymôcť spravodlivosť.
Baránik, Alojz, poslanec NR SR (2016-09-13):
No prosím...
Blanár, Juraj, podpredseda NR SR (2022-05-05):
Na vaše vystúpenie evidujem štyri faktické poznámky. Pán poslanec Raši ako prvý.
Hrušovský, Pavol, podpredseda NR SR (2011-09-07):
Pán poslanec Fronc.
B. Bugár, podpredseda NR SR: (2002-05-23):
(Hlasovanie.) Prítomných je 96 poslancov, za 89, proti 1, zdržali sa 2, nehlasovali 4. Konštatujem, že Národná rada pridelila návrh zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Pristúpime k hlasovaniu o návrhu poslanca Národnej rady Slovenskej republiky Tomáša Galbavého na vydanie zákona o vnútornej kontrole v územnej samospráve a o zmene niektorých zákonov (tlač 1500). Spravodajcom je pán poslanec Hort. Nech sa páči, môžeme pristúpiť k hlasovaniu.
Laššáková, Jana, podpredsedníčka NR SR (2015-10-01):
Ďakujem pekne. V poradí tretiu otázku položil opäť pán poslanec Viliam Novotný podpredsedovi vlády a ministrovi financií Slovenskej republiky Petrovi Kažimírovi. Je obdobná ako predchádzajúca, druhá otázka a otázka znie: „Vážený pán podpredseda vlády a minister, akým spôsobom budú skúmané pohľadávky z reštrukturalizácie spoločnosti Váhostav – SK vykupované prostredníctvom Slovenskej reštrukturalizačnej, s. r. o., aby bolo jasné, že nepochádzajú z prania špinavých peňazí či daňových únikov?“ Poprosím vás o odpoveď, pán podpredseda vlády, ako aj o oznámenie ukončenia odpovede, nech sa páči.
Laurenčík, Milan, podpredseda NR SR (2022-02-22):
Ďakujem, pán poslanec. Ešte by som chcel upresniť to, čo ste na začiatku mi hovorili, že som niečo o vás hovoril. Ja som len technikovi volal, že nemáte tridsať minút, ale dvadsať minút, lebo nie ste prihlásený za klub, a vyslovil som vaše meno. Prepáčte, že som to urobil hlasnejšie, a možnože ste si namýšľal niečo iné, nič v tom iné nebolo. Na vaše vystúpenie evidujem deväť faktických poznámok. Končím možnosť prihlásiť sa. Ako prvá vystúpi pani poslankyňa Monika Kozelová. Nech sa páči.
R. Zajac, minister zdravotníctva SR: (2004-05-20):
Odpoveď pánovi poslancovi Jarjabkovi, aj keď tu nie je, v piatok na konferencii ministrov zdravotníctva OECD sme celkom smutne konštatovali, nikde v tejto chvíli neexistuje ucelený, komplexný, vyrovnaný systém, ktorý by dobre fungoval. Každé zdravotníctvo v každej krajine má svoje a veľmi veľké problémy. Samozrejme, opýtal sa, kde sme nabrali tento systém. Toto je, myslím, na širšiu diskusiu. Ale chcem reagovať na pani poslankyňu Sabolovú a znova jej poďakovať, pretože ide k tomu, o čom ten zákon je. Súhlasím s tým, že možno bude treba ešte aj v rámci parlamentnej práce, aby odborníci prekontrolovali zoznam tých diagnóz. Dôležité je uvedomiť si, že ten zoznam tzv. doplácaných diagnóz, o ktorom hovoril aj pán poslanec Bastrnák, ten nemôže vzniknúť za hodinu. Pán poslanec Soboňa o tom hovoril, len hovoril z iného pohľadu, hovoril politicky. Najprv musíme nakategorizovať tie výkony. Musíme postaviť tú komisiu. Keď si všimnete v zákone, že tam je prevaha poisťovní a lekárov a menej je tam štát, tak to má nejakú filozofiu. SVALZ-y, na ktoré ste sa pýtali, sú vyšetrovacie zložky, teda nikdy nemôžu byť so spoluúčasťou pacienta. Nikdy. To je v zákone expresiss verbis napísané. Takže v tých katalógoch, ak budú... (Reakcia z pléna.) Prosím? Ale nebudú platiť, pretože to je nezmysel, pacient si nemôže platiť za vyšetrenie, ani neviem, čo mu vyšetrí. Veď však tá logika vecí nás nepustí. Preto v zákone, ktorý sme preberali včera, sme povedali, že budeme musieť vytvoriť katalóg vyšetrovacích a katalóg liečebných výkonov. Samozrejme, niektoré sa kombinujú. Pri katétrizácii srdca, keď vyšetrujem, môžem tam dať rovno standby a už aj liečim. Ale zase pán poslanec Soboňa spomínal infarkt. Bolo by vhodné si povedať, že žiadny infarkt nemôže byť za doplatok, ani ten ľahký, lacný, ale ani ten super najťažší s aritmiami. Takže SVALZ-y nemôžu byť. A tam je potom aj otázka, ktorú pani poslankyňa Záborská mala svojho času, že kde budú napríklad logopédi. No v katalógu výkonov, pretože u detí alebo u pacienta po náhlej mozgovej príhode, kde je potrebné vrátiť späť rečovú schopnosť, ten logopéd musí byť v systéme lege artis zaradený. Preto aj uznávame, že ten proces a procedúra sa nedá urobiť za týždeň. Preto nejde o bianko zmenku, ale preto ide o tvorbu tej zdravotnej politiky a tam naozaj tá politická garnitúra bude mať možnosť ju tvoriť tak, ako ju bude považovať za vhodné. Aby som nenaťahoval čas a myslím, že ani nesmiem, čo sa týka transformácie, treba povedať, že my už transformáciu v zmysle privatizácie nerobíme. Máme iba transformáciu na neziskové organizácie podľa platného zákona a v prípade, ak prejdú tieto zákony, bude transformácia niektorých nemocníc na akciové spoločnosti. Ale máme, môžeme dodať zoznamy, lebo to robíme verejne na internete – výzvy na prihlásenie sa, a potom zoznam dohodnutých organizácií, ktoré sa uchádzajú o to byť neziskové. Treba vedieť, že ja sám nie som spokojný s tým zákonom, je tam veľa komplikácií s prioritným majetkom, s možnosťou atď., ale to, myslím, je iná téma a týchto zákonov sa netýka. Ďakujem pekne.
Laššáková, Jana, podpredsedníčka NR SR (2015-05-13):
Pán poslanec Petrák, nech sa páči.
Šíbl, Jaromír, poslanec NR SR (2023-02-17):
Týmto sme hlasovali o pripomienke prezidentky a o jedinom pozmeňujúcom návrhu. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Hrnčiar, Andrej, podpredseda NR SR (2018-10-16):
Pani poslankyňa Zemanová, reakcia.
Danko, Andrej, predseda NR SR (2016-09-13):
Na vystúpenie pána poslanca päť, šesť faktických, teda s reakciou pána poslanca, päť faktických poslancov a reakcia pána poslanca Gála. Uzatváram možnosť faktických poznámok a poprosím pána poslanca Alojza Baránika.
Grendel, Gábor, podpredseda NR SR (2021-03-31):
Ďakujem pekne, pani spravodajkyňa. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Jediný ústne prihlásený bude pán poslanec Kočiš. Končím možnosť prihlásiť sa. A pani navrhovateľka požiadala o slovo. Takže, nech sa páči, pani navrhovateľka má prednosť.
Žiga, Peter, podpredseda NR SR (2024-04-17):
Pán poslanec Kéry.
Muňko, Dušan, poslanec NR SR (2024-09-17):
Poslanec, naopak, vítam, že tento zákon je, pán minister predložil, lebo ten zákon je veľmi dobrý, tak ako je zákon aj predchádzajúci, ktorý predložil minister životného prostredia, pretože od roku 2006 vodné toky nikto prakticky nevyčistil, lebo vodohospodársky podnik nemal na to peniaze. Čiže sociálne podniky, ktoré budú hlavne pre rómske etnikum, ktoré stále má menej prác, vecí, pokiaľ sa týka, čiže toto, keď bude dva roky tento zákon, tak vám garantujem, že my vodné toky nevyčistíme. A druhá vec, prekvapuje ma, podaktorých poslancov, nebudem ich menovať, každý vodný tok má ochranné pásmo, takže prakticky zo zákona nemôže to, čo, aj keď pán minister na to, životného prostredia, reagoval. Nemôže nič robiť, pretože, a že to starostovia budú robiť, tak si budú čistiť svoje vodné toky, ktoré proste jednoducho v tej, v tej svojej dedine alebo v tom svojom rajóne majú. A to vám hovorím, pretože som na životnom prostredí pracoval, to je robota nie na dva, na možno päť rokov, pokiaľ sa vyčistia veškeré, veškeré naše vodné toky, ktoré sú.
Dostál, Ondrej, poslanec NR SR (2024-02-27):
Navrhujem, aby bola prestávka 15 minút, aby sa mohli prihlásiť písomne do rozpravy všetci, ktorí o tom majú záujem, pretože takáto možnosť im nebola daná, keďže bolo tesne pred hlasovaním schválené, že sa zaraďuje tento bod programu. Nepochybne niektorí poslanci majú záujem prihlásiť sa aj písomne k skrátenému legislatívnemu konaniu, tak by im to malo byť umožnené. Takže myslím si, že 15 minút je také úplne minimum, aby to stihli všetci, ktorí majú záujem. (Potlesk)
Grendel, Gábor, podpredseda NR SR (2021-11-03):
Pán poslanec, obávam sa, že nebudem môcť dať hlasovať o tomto vašom návrhu, ale odporúčam vám, aby ste to doplnili do uznesenia, keď bude rozprava, tak k odvolávaniu pána ministra bude navrhnuté uznesenie a k tomu keby ste dali v rámci rozpravy doplnenie toho uznesenia, tak tam sa o tom bude dať hlasovať, čiže odporúčam vám takýto postup. Teraz poprosím pána poslanca Jána Richtera, aby ako poverený člen skupiny poslancov návrh na vyslovenie nedôvery ministrovi práce uviedol. Nech sa páči.
V. Veteška, podpredseda NR SR: (2005-10-26):
(Hlasovanie.) Prítomných 127, za 109, proti 11, zdržali sa 3, nehlasovali 4. Konštatujem, že Národná rada rozhodla o postúpení tohto zákona do druhého čítania. Prosím, dajte hlasovať o gestorskom výbore, termínoch na prerokovanie.
M. Číž, podpredseda NR SR: (2008-04-01):
Vážené kolegyne, kolegovia, pokračujeme v rozprave. Teraz v rozprave vystúpi pán poslanec Pavol Frešo, pripraví sa pán poslanec Kahanec.
Danko Andrej, predseda NR SR (2019-06-19):
Prosím, prezentujme sa a hlasujeme. (Hlasovanie.) Prítomných 142 poslancov, za 111, zdržalo sa 31. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Nech sa páči, pán poslanec, teda pán spravodajca.
Suja, Miroslav, poslanec NR SR (2020-12-09):
Ďakujem za slovo. Juraj, máš pravdu, že na celom svete je korona a že ten vírus je v celom svete. Ale vidíme výsledky, ako hovoril predrečník, ten Nový Zéland a podobne, sú lepšie ako u nás. Hovoríš, že vláda proti nim bojuje. Ale ako bojuje, keď viacerí členovia vašej vlády a viacerí koaliční poslanci tvrdia, že zle, že ten postup je zlý? To sú vaši členovia vlády a vaši koaliční poslanci, ktorí kritizujú tieto rozhodnutia, či už verejne, pred kamerami, alebo nie. Ľudia sú zatlačení do kúta, nemajú kde ustúpiť, tak sú oprávnene nahnevaní. Nemôžme sa im čudovať a nemusíme ich huckať, ako si povedal, keď tu počúvajú vyhlásenie ako atómová bomba, najlepšia zbraň, zbraň č. 1, a stále nič, stále nič. Počúvajú, že to sú vyhlás... že, počúvajú, že to sú odporúčania odborníkov. A keď sa spýtajú novinári premiéra Matoviča, kde sú tí odborníci, tak on povie, že sa vyparili. Jednoducho sa vyparili, lebo nikdy žiadni neboli, čo mu toto poradili. Tak sa nečudujme, že ľudia sú právom nahnevaní. Ďakujem.
Kuffa, Štefan, poslanec NR SR (2020-05-14):
Ďakujem za slovo. Chcem tuná podotknúť a tá dehonestácia a možno tie negatívne postoje alebo také ľahkovážne k počatým, nenarodeným deťom. Dovolím si tuná možno pre tých kolegov, ktorí to nevedia, tak odporúčam do pozornosti Říčanovu knihu, ktorú napísal už roky dozadu, ale stále je aktuálna, Cesta životem, a tam si pozrite tú celú ontogenézu človeka, jak on ju popisuje od prirodzeného počatia po prirodzenú spr..., smrť. A tam pochopíte, že čo je človek. Je to, myslím, už asi na dôchodku dnes univerzitný profesor Karlovej univerzity, ale on hovorí, že počaté dieťa, to je, nie je nejaký kus nejakého mäsa, kde ty sa môžeš k nemu správať, ako ty chceš. To nie je tvoje telo. To je obrovský omyl, to je rozdiel. To dieťa má svoje vlastné srdce, dokonca inú krvnú skupinu, to sú, to sú dvaja jedineční ľudia, aj keď ešte pred narodením. A on to, na to upozorňuje. Ak sa matka správa ku svojmu budúcemu dieťaťu ako ku kusu mäsa, v tých prenatálnych výskumoch, ktoré ako robili, tie deti sa bránia tomu, oni reagujú aj na nadmerný hluk, svetlo, možno dym. Nie náhodou tým matkám sa odporúča, aby neužívali alkohol, aby nefajčili. A tuná chcem tým všetkým kolegom odkázať, že nemyslite si zase takto, že keď aj tvoje telo ti patrí, že s ním môžeš narábať, ako chceš. No skús si odťať ruku, skús si odťať, ja neviem, nohu, odtrhnúť prst, lebo ty máš právo na svoje vlastné telo. Ale na telo alebo na dieťa ako také, to nie je tvoje právo, to nie je tvoje vlastníctvo, to nie je vec. Ja to poviem tak nejak inak, je to Boží dar, je to dar z nebies. Nie každý môže mať dieťa.
Farkašovský, Karol, poslanec NR SR (2019-06-25):
Ďakujem pekne za slovo. Pani kolegyňa, vy ste skončili vetou, že novela vnáša do štátneho jazyka zdravý rozum. Ja si o tom vážne dovolím pochybovať a ja by som povedal, že vnáša absolútnu neúctu. Za neúctu považujem aj to, používať také výrazy a také slová ako relikt, pachuť či pýcha v súvislosti s tými ľuďmi, ktorí v histórii tvorili a zdokonaľovali jazykový zákon. Ja uznávam, že vaše videnie sveta je liberálne, ale už nie raz som spomenul, že v tom vašom videní sveta sú tri také základné piliere: strašiť, kritizovať a spochybňovať. A na tomto sa veci stavať nedajú. Ako môže slovenčina nebyť prvým štátnym jazykom na Slovensku? Veď to je úplne absurdné. To znamená, že v Anglicku by sa dokumentácia akýchkoľvek dokumentov mala viesť v čínštine alebo vo svahilčine? V Británii, keď človek požiada o štátne občianstvo, okrem dokumentov musí dokázať, že ovláda angličtinu. Bez toho štátne občianstvo nedostane. To znamená, že aj Británia je nedemokratická krajina tým, že vyžaduje od ľudí, ktorí tam žijú, aby ovládali angličtinu ako štátny jazyk? V čínskej štvrti sa môžete baviť, ako chcete, alebo v štvrtiach národnostných menšín, ale ak chcete niečo vybaviť oficiálne na úradoch, jednoducho štátny jazyk musíte ovládať. Ďakujem. (Potlesk.)
Paška, Pavol, predseda NR SR (2014-05-28):
(Hlasovanie.) 136 prítomných, 80 bolo za, 9 proti, 46 sa zdržalo, 1 nehlasoval. Sme v treťom čítaní . Otváram rozpravu. Páni poslanci, je to vaša prihláška do rozpravy v treťom čítaní alebo? Pán poslanec Huba? Nie. Pán poslanec Madej? Nie. Chcete do rozpravy v treťom čítaní? Nie. Pán poslanec Lipšic? Nie. Takže vyhlasujem rozpravu za skončenú a budeme hlasovať.
Goga, Pavol, poslanec NR SR (2016-11-23):
Ale áno, áno, áno. Ďakujem, pán podpredseda, nebol som zapnutý. Chcem iba pre zápis uviesť, pán podpredseda, že v hlasovaní č. 20 došlo k omylu. Zariadenie ma vykázalo, že som hlasoval „za“, chcel som sa zdržať hlasovania.
Vážny, Ľubomír, podpredseda vlády SR pre investície (2014-11-09):
Zas pomerne veľa nezmyslov. Eurofondy nejdú realokovať, pán poslanec Matovič, a na rýchlostné cesty, vás ubezpečujem, všetky europrostriedky sú už dávno vyčerpané. To znamená, naozaj nejde to realokovať a pol roka vybavovať s Európskou komisiou. Je to pomer medzi Kohéznym fondom, ERDF a inými. Čiže ak by to išlo, tak určite to radi urobíme. A naozaj ten zmysel toho bol, že sme vyčerpali všetky prostriedky na rýchlostné cesty a stále bolo treba iné riešiť, a preto sme sa pustili do scenára PPP. Ubezpečujem vás aj o tom, že premiér Robert Fico nemanažoval R1 ako takú, koncesnú zmluvu som podpisoval ja. A je to rok a pol dlhý proces. A stopercentne vám garantujem, že ma nemanažoval v tomto. A tiež vám garantujem to, že som nedostal za to žiadnu províziu. Ak si myslíte, že som ju dostal, dokážte to, zažalujte to, to je vážny trestný čin. To nie je len tak, ako si to vy predstavujete. A ešte posledné skomentujem. Samozrejme, medzinárodný tender, to znamená, asi by sme mali dostať provízie od veľkých francúzskych, nemeckých, španielskych konzorcií. To tak v živote celkom nefunguje. Posledné, čo ešte poviem. Ja, tu prekrucujete tiež, som sa vyjadril svojho času, že finančné náklady na výstavbu formou PPP sú cez PPP o 50 až 70 % vyššie ako konvenčnou alebo eurofondovou formou. To je pravda, ale neviem, či vy hovoríte alebo denník Pravda, ktorý citujete, hovorí, že náklady na PPP sú o 50 až 70 % drahšie. Je to zásadný rozdiel, ešte raz hovorím. Porovnávajte hrušky s hruškami a jablká s jablkami. Ak tu porovnáte investičné náklady, tak sú skoro rovnaké, to už som pred chvíľou povedal, či už sa ide formou PPP, konvenčnou alebo eurofondovou, sú plus-mínus 10 % rovnaké. Čo sa týka tej ceny, už ste si ju namodelovali, je taká, že nie 800 mil., ale 300 mil. to malo stáť. Ešte raz, urobte niečo a potom môžete vidieť, koľko čo stojí v reáli, ale nezanechajte za sebou mesačnú krajinu, ako ste to urobili, urobte niečo tak, aby sa to aj skolaudovalo. Príprava, realizácia, tender, kolaudácia, to je proces, ktorý trvá v diaľniciach dva-tri roky, niekedy päť rokov, s prípravou sedem rokov. Skúste to urobiť a potom kritizujte, potom budem vašu objektívnu kritiku brať naozaj objektívne. Ale, kritiku od úbožiakov, ktorí za sebou zanechali spálenú zem, ktorí nič neurobili, tak túto kritiku naozaj neberiem. Ja beriem kritiku od tých ľudí, ktorí niečo za sebou zanechali a ktorých si vážim. Ďakujem. (Potlesk.)